Document ID: 31978R2377

ΚΑΝΟΝΙΣΜΟΣ (ΕΟΚ) αριθ. 2377/78 ΤΗΣ ΕΠΙΤΡΟΠΗΣ της 12ης Οκτωβρίου 1978 περί τροποποιήσεως του κανονισμού (ΕΟΚ) αριθ. 1998/78 που ρυθμίζει τις λεπτομέρειες εφαρμογής του συστήματος αντισταθμίσεως των εξόδων αποθεματοποιήσεως στον τομέα της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία, από τον κανονισμό (ΕΟΚ) αριθ. 1396/78 (2), και ιδίως το άρθρο 8 παράγραφος 3,
Εκτιμώντας:
ότι το άρθρο 21 του κανονισμού (ΕΟΚ) αριθ. 1998/78 της Επιτροπής της 18ης Αυγούστου 1978 περί ρυθμίσεως των λεπτομερειών εφαρμογής του συστήματος αντισταθμίσεως των εξόδων αποθεματοποιήσεως στον τομέα της ζάχαρης (3) δεν προβλέπει την αναδρομική εφαρμογή από 1ης Ιουλίου 1978 ορισμένων από τις διατάξεις του, παρά μόνο για τα σιρόπια που προέρχονται απευθείας από ζάχαρη σε στερεά κατάσταση- ότι, εν τούτοις, δικαιολογείται, για λόγους ίσης μεταχειρίσεως, να δίδεται επίσης αναδρομική ισχύ στις διατάξεις του εν λόγω κανονισμού τις σχετικές με την απόδοση των εξόδων αποθεματοποιήσεως των σιροπιών τα οποία παρήχθησαν μεταξύ 1ης Ιουλίου και 31ης Αυγούστου 1978 πριν από την παραγωγή ζάχαρης σε στερεά κατάσταση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως της Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 21 του κανονισμού (ΕΟΚ) αριθ. 1998/78 αντικαθίσταται με το ακόλουθο κείμενο:
"Άρθρο 21
Ο παρών κανονισμός αρχίζει να ισχύει την 1η Σεπτεμβρίου 1978.
Εν τούτοις οι διατάξεις του που αφορούν τις συνεισφορές και την απόδοση των εξόδων αποθεματοποιήσεως των σιροπιών που λαμβάνονται απευθείας από ζάχαρη σε στερεά κατάσταση εφαρμόζονται από την 1η Ιουλίου 1978.
Επί πλέον οι διατάξεις του που αφορούν την απόδοση των εξόδων αποθεματοποιήσεως των σιροπιών που λαμβάνονται πριν από την παραγωγή της ζάχαρης σε στερεά κατάσταση στα πλαίσια της παραγωγής της ζαχαρικής περιόδου 1978/1979 εφαρμόζονται επίσης από την 1η Ιουλίου 1978."
Άρθρο 2
Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 12 Οκτωβρίου 1978.

Labels: 4
17